Diari Oficial de la Generalitat Valenciana


Sumari del DOGV 3299, del 03-08-1998 (1998/6485)

Convocatòria i bases per a la provisió d'1 plaça de sergent de la Policia Local.
--------------------------------------------------------------------------------

### Dades del document

Número de DOGV
:   3299

Data del DOGV
:   03-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6485


Data del document
:   17-07-1998

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * policia
    * concurs administratiu
    * administració local

Convocatòria i bases per a la provisió d'1 plaça de sergent de la Policia Local. [1998/X6485]
  
Es convoquen proves selectives per a proveir pel procediment de concurs-oposició, de promoció interna restringida i posterior torn lliure, una plaça de sergent de la Policia Local, de l'escala d'administració especial, serveis especials, escala executiva, classe sergent, d'acord amb les següents:
  
Bases de la convocatòria de proves selectives per a la provisió d'una plaça de sergent de la Policia Local.
  
Base primera. Objecte de la convocatòria
  
És objecte de la convocatòria la provisió en propietat, pel sistema de concurs-oposició, per promoció interna, de torn restringit per als funcionaris de la plantilla de la Policia Local de Pilar de la Horadada, d'una plaça de sergent de la Policia Local, inclosa en l'escala d'administració especial, subescala de serveis especials, escala executiva, classe sergent de la Policia Local, grup C, a efectes de la titulació exigida.
  
El nombre d'aspirants aprovats a les proves selectives no podrà excedir del nombre de places convocades. El Tribunal formularà proposta al president de la Corporació de l'aspirant que, havent superat les proves selectives, i amb la presentació prèvia de la documentació exigida per les bases de la convocatòria, haja de realitzar el curs de capacitació, de contingut teoricopràctic, i de caràcter selectiu, a l'Institut Valencià de Seguretat Pública. En cada convocatòria l'aspirant que no superara el curs de selecció i formació, podrà incorporar-se al curs immediatament posterior. De no superar aquest segon curs, quedarà definitivament decaigut en el seu dret a participar en el procés selectiu instat.
  
En caso que no es cobrira la plaça pel torn de promoció interna de caràcter restringit, passarà al torn lliure.
  
Aquesta plaça s'inclou en l'Oferta d'Ocupació Pública d'aquest exercici, i es troba dotada amb les retribucions que corresponguen segons la legislació vigent i els acords del Plenari d'aquest ajuntament.
  
Base segona. Condicions dels aspirants
  
Per a prendre part en les proves selectives convocades, els aspirants hauran de reunir les condicions següents.
  
I. Per al torn de promoció interna:
  
Ser funcionari de carrera, integrat en la subescala de serveis especials, escala bàsica, categoria de caporal.
  
Estar en possessió del títol de Batxiller Superior o equivalent, o tenir complides les condicions per a obtenir-lo en la data en què finalitze el termini de presentació d'instàncies.
  
No patir malaltia ni defecte físic que impedesca el normal exercici de les funcions pròpies de l'escala i categoria a què aspira.
  
No trobar-se suspesos en ferm, ni inhabilitats per a l'exercici de funcions públiques.
  
Estar en possessió dels permisos de conducció de les classes A-2 i B-2 o equivalents.
  
Haver romàs, almenys, dos anys en el lloc des del qual es concursa i tenir aquell lloc en propietat.
  
II. Per al torn lliure:
  
Tenir la nacionalitat espanyola.
  
Estar en possessió del títol de Batxiller Superior o equivalent, o tenir complides les condicions per a obtenir-lo en la data en què finalitze el termini de presentació d'instàncies.
  
No patir cap malaltia o defecte físic que impedesca l'exercici de les funcions.
  
Tenir complits 18 anys i no excedir de 55 anys, edats ambdues referides al dia en què finalitze el termini de presentació d'instàncies.
  
No haver estat separat, mitjançant expedient disciplinari del servei de l'Estat, de les Comunitats Autònomes o de les entitats locals, ni trobar-se inhabilitat per a l'exercici de funcions públiques.
  
Estar en possessió dels permisos de conducció de vehicles de les classes A-2 i B-2 o equivalents.
  
Les condicions exigides ho seran en relació a l'últim dia del termini per a la presentació d'instàncies.
  
Base tercera. Presentació d'instàncies i documentació annexa
  
En les instàncies sol·licitant prendre part en el procés selectiu, els aspirants hauran de manifestar que reuneixen totes i cada una de les condicions que s'exigeixen en la base anterior. Aquestes instàncies hauran d'especificar si sol·liciten prendre part en el procés mitjançant el sistema de promoció interna o mitjançant el sistema de torn lliure. En cas del torn de promoció interna, vindran acompanyades dels documents que acrediten els mèrits al·legats i que s'especifiquen en la base setena, i es dirigiran al president de la Corporació.
  
Se presentaran al Registre d'aquesta Corporació, en la forma que determina l'article 38.4 i l'article 66 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de vint dies naturals a partir de la publicació de l'extracte de la convocatòria en el Boletín Oficial del Estado.
  
A la instància s'acompanyarà fotocòpia del document nacional d'identitat.
  
Base quarta. Admissió d'aspirants
  
Expirat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i d'exclosos, tant per al torn de promoció interna, si s'escau, com per al torn lliure. Les llistes es faran públiques en el Butlletí Oficial de la Província i al tauler d'anuncis de l'Ajuntament, i es concedirà un termini de deu dies als efectes del que disposa l'article 121 de la Llei de Procediment Administratiu. No caldrà concedir el termini esmentat en cas que no s'haja procedit a l'exclusió de cap aspirant. En aquest cas, les llistes provisionals s'elevaran a definitives i seran publicades de la mateixa forma que queda previst per a les provisionals, tot assenyalant també l'ordre d'actuació dels aspirants, l'hora, la data i el lloc dels exàmens, i la composició del Tribunal. En cas que no hi haja candidat mitjançant el sistema de promoció interna restringit a funcionaris de la plantilla de la Policia Local de Pilar de la Horadada, es passarà directament al torn lliure la plaça vacant existent, i la llista provisional, o si s'escau definitiva, es referirà exclusivament als admesos o exclosos en aquest procediment.
  
Base cinquena. Tribunal qualificador
  
El Tribunal qualificador estarà constituït de la forma següent:
  
President: el de la Corporació o membre d'aquesta en qui delegue.
  
Secretari: el de la Corporació o funcionari en qui delegue, i que actuarà amb veu i vot.
  
Vocals:
  
un representant del professorat oficial designat per l'Institut Valencià de Seguretat Pública.
  
un representant designat per la Generalitat Valenciana.
  
un funcionari de la corporació d'igual o superior categoria.
  
dos representants dels treballadors designats entre ells pel delegat de Personal i que hauran d'ostentar titulació igual o superior a l'exigida per a accedir a la plaça convocada.
  
La designació dels membres del Tribunal inclourà la dels seus suplents respectius.
  
El tribunal no podrà constituir-se ni actuar sense l'assistència de més de la meitat dels membres.
  
Podran nomenar-se assessors del Tribunal.
  
Base sisena. Desenvolupament i publicitat de les proves
  
Aquestes bases, una vegada aprovades pel Plenari de l'Ajuntament, es publicaran en el Diari Oficial de la Generalitat Valenciana, en el Butlletí Oficial de la Província i el seu anunci en extracte serà publicat també en el Boletín Oficial del Estado.
  
Els altres actes i tràmits preceptius seran publicats en el Butlletí Oficial de la Província i també ho seran al tauler d'anuncis d'aquest ajuntament.
  
L'inici de les proves selectives s'anunciarà, almenys, amb quinze dies d'antelació, en el Butlletí Oficial de la Província. L'inici dels altres exercicis s'anunciarà exclusivament al tauler d'anuncis de l'Ajuntament. Els aspirants seran convocats, per a cada exercici, en crida única, tret dels casos de força major. L'ordre d'actuació dels aspirants es fixarà alfabèticament, de conformitat amb la lletra que resulte en el sorteig realitzat a l'efecte.
  
Base setena. Proves selectives i qualificació
  
Per a la promoció interna:
  
El procés de selecció dels aspirants constarà de les fases següents: oposició, concurs i curs selectiu.
  
La fase d'oposició constarà dels exercicis següents:
  
Fase prèvia. Obligatòria i eliminatòria per a tots els aspirants: consistirà en un exercici o prova psicotècnica d'aptitud i de personalitat i del reconeixement mèdic preceptiu. Tant l'exercici com el reconeixement seran eliminatoris, amb la qualificació d'apte o no apte. Els aspirants disposaran d'un termini màxim de dos hores per a realitzar el test psicotècnic fixat pel tribunal. Abans de passar a la fase d'oposició, es practicaran les proves físiques conformement amb el que estableix l'Ordre de 5 de desembre de 1994, i quedaran exclosos de la realització d'aquestes proves aquells aspirants que les hagueren realitzat amb anterioritat i es troben inclosos en el tram d'edats assenyalat en l'ordre esmentada.
  
Fase d'oposició.
  
1. Primer exercici: de caràcter obligatori. Consistirà a desenvolupar per escrit durant una hora, un tema general relacionat amb els epígrafs del programa. Serà llegit en sessió pública per l'aspirant davant del Tribunal, que podrà formular les preguntes i aclariments que estime oportuns. Es valorarà la claredat d'idees, la facilitat d'expressió i el coneixement sobre els temes exposats.
  
2. Segon exercici: de caràcter obligatori. Consistirà en la realització d'un test de coneixements policials sobre el temari, de 50 preguntes amb respostes alternatives, durant un període màxim d'una hora.
  
3. Tercer exercici: de caràcter obligatori. Consistirà en la resolució d'un supòsit pràctic sobre organització, intervenció policial, elaboració d'atestats, intervenció de concurrència simultània d'emergències i altres de relacionats amb la funció a desenvolupar. El temps màxim serà de 90 minuts.
  
Els exercicis tindran el caràcter d'eliminatoris i la seua qualificació serà de 0 a 10 punts, i seran eliminats els aspirants que no assolisquen una puntuació mínima de 5 punts en cadascun.
  
III. Fase de concurs
  
Es realitzarà pel Tribunal qualificador mitjançant la puntuació imputable a cada aspirant dels mèrits acreditats, d'acord amb el barem establert en l'annex corresponent d'aquestes bases. La fase de concurs no tindrà caràcter eliminatori i no podrà ser tinguda en compte a efectes de superar altres fases eliminatòries.
  
El resultat i la qualificació de cada exercici es farà públic tot seguit de la seua realització, alhora que s'anuncia la convocatòria per a la realització de la prova o exercici següent. L'ordre de qualificació definitiva estarà determinat per la suma de les puntuacions obtingudes en els exercicis obligatoris de l'oposició i s'incrementarà amb la puntuació de la fase de concurs.
  
Per al torn lliure:
  
Les proves de la fase d'oposició seran les següents:
  
1. Proves prèvies: abans de començar les proves físiques i les de coneixement del temari, es practicarà un exercici o prova psicotècnica d'aptituds i de personalitat, i el reconeixement mèdic. Tant la prova psicotècnica com el reconeixement mèdic seran eliminatoris, amb la qualificació d'apte o no apte. Ambdós exercicis s'ajustaran al barem establert en l'annex corresponent d'aquestes bases.
  
2. Fase d'oposició
  
Constarà dels exercicis següents:
  
Primer exercici. De caràcter obligatori i eliminatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i les marques del qual s'especifiquen en l'annex corresponent d'aquestes bases. La qualificació serà d'apte o no apte, i s'hi haurà de superar com a mínim tres de les quatre proves per a ser qualificat com a apte.
  
Segon exercici. De caràcter obligatori i eliminatori.
  
Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en què els aspirants hauran de desenvolupar el tema que s'assenyale pel Tribunal, sobre temes d'actualitat i coneixement general i l'extensió del qual no haurà de ser inferior a tres folis ni excedir de quatre, a una sola cara, a fi de valorar l'ortografia, la sintaxi i la lògica de l'exposició. La qualificació de l'exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
Tercer exercici. Supòsit policial. De caràcter obligatori i eliminatori.
  
Consistirà en la realització d'una prova pràctica, amb una durada màxima de 90 minuts, que fixarà el Tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis del lloc a què s'oposita. Es valorarà el desenvolupament i l'exposició de totes les actuacions i mesures policials que s'hagen d'adoptar en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit. Es podran acompanyar o fixar sobre plànol que aporte el tribunal, totes les dades gràfiques o representatives de les actuacions policials, o de distribució de mitjans, que servesquen per a la seua millor resolució. La qualificació de l'exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Quart exercici. Test de cultura policial. De caràcter obligatori i eliminatori.
  
Consistirà a contestar correctament per escrit, un qüestionari de 100 preguntes tipus test, relacionat amb temes professionals de Policia, i el temari del qual s'explicita en l'annex corresponent (Dret Constitucional, Dret Administratiu, bans i ordenances municipals, Policia Local, Dret Penal, Dret Processal, Policia de Trànsit i Circulació, i Psicologia), la qualificació de l'exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Base vuitena. Proposta, presentació de documents i nomenament
  
El Tribunal publicarà l'aspirant aprovat, i formularà la proposta de nomenament a favor de l'aspirant que haja obtingut major puntuació, sense que la proposta comprenga més d'un aspirant, coincident amb el nombre de places objecte de la convocatòria, i elevarà aquesta a l'Alcaldia per al seu nomenament.
  
L'aspirant proposat s'incorporarà a l'Institut Valencià de Seguretat Pública per a realitzar el curs teoricopràctic corresponent, de caràcter formatiu i selectiu. Aquest continuarà percebent els havers que li corresponguen com a guàrdia municipal. Al final del curs selectiu i una vegada superat, el IVSP expedirà certificat acreditatiu i formularà proposta de nomenament a la Corporació. Si l'aspirant no superara el curs, podrà incorporar-se al següent; en cas de no superar el segon, quedarà decaigut en el seu dret, i el procés selectiu serà convocat legalment.
  
Base novena. Nomenament en propietat i presa de possessió
  
Rebuda de l'Institut Valencià de Seguretat Pública la proposta de nomenament a favor del funcionari en pràctiques que haguera superat el curs selectiu, per l'alcalde-president es procedirà a expedir el títol corresponent i a efectuar l'oportú nomenament com a funcionari de carrera amb la categoria de sergent en propietat. L'aspirant proposat haurà de prendre possessió en el termini de deu dies hàbils. En cas de no efectuar-lo sense causa justificada quedaria decaigut en el seu dret i declarat cessant en la plaça esmentada.
  
Base deu. Incidències
  
El Tribunal queda autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no previst en les bases serà d'aplicació el Reial Decret Legislatiu 781/86, de 18 d'abril, la Llei 7/1985, de 2 d'abril, la Llei 2/1990, de 4 d'abril, de Coordinació de Policies Locals de la Comunitat Valenciana i la resta de la normativa aplicable de desplegament.
  
Base onze. Impugnacions
  
La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnats pels interessats en els casos i en les formes previstes en la Llei 39/1992, de Règim Jurídic de les Administracions Públiques i del Procediment Administratiu Comú.
  
Base dotze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
Annex I
  
Reconeixement mèdic
  
El contingut de la prova de reconeixement mèdic, d'acord amb el que estableix l'Ordre de 22 de desembre de 1997, és el següent:
  
Quadre d'exclusions mèdiques d'aplicació al torn de promoció interna i torn lliure, en cas que l'aspirant ostente la condició de funcionari de carrera en situació d'actiu en els Cossos de Policia Local de la Comunitat Valenciana:
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
Agudesa visual amb o sense correcció inferior als dos terços de la visió normal en ambdós ulls.
  
Hemianòpsia completa i absoluta.
  
3. Oïda i audició. Agudesa auditiva que supose pèrdua entre 1000 i 3000 hertz a 45 decibels o 6000 hertz a 45 decibels.
  
4. Aparell locomotor. Qualsevol patologia òssia d'extremitats que produesquen retraccions o limitacions funcionals de causa muscular o articular.
  
5. Aparell cardiovascular. Hipertensió arterial mal controlada, que no haurà d'ultrapassar les xifres en repòs dels 170 mn/hg en pressió sistòlica i els 95 mn/hg en pressió diastòlica. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori. La bronquiopatia crònica obstructiva. El pneumotòrax espontani (en més d'una ocasió)
  
7. Sistema nerviós. Epilèpsia, alcoholisme i toxicomanies.
  
8. Pell i faneres. Cicatrius que produesquen limitacions funcionals.
  
9. Altres processos patològics. Malalties immunològiques sistemàtiques. Intoxicacions cròniques. Hemopaties greus.
  
Quadre d'exclusions mèdiques d'aplicació al torn lliure, en la resta dels casos:
  
1. Obesitat o primesa superior al 25% del pes ideal, calculat segons la fórmula PI=0'75 (talla en cm.150) + 50; en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió
  
3.1. Agudesa visual sense correcció inferior a dos terços de la visió normal en ambdós ulls.
  
3.2. Despreniment de retina
  
3.3. Estrabisme
  
3.4. Hemianòpsies
  
3.5. Discromatopies
  
3.6. Qualsevol altre procés patològic que, a parer del Tribunal mèdic, dificulte de manera important l'agudesa visual.
  
4. Oïda i audició
  
4.1. Agudesa auditiva que supose una pèrdua entre 1.000 i 3.000 hertz a 35 decibels o de 4000 hertz a 45 decibels.
  
5. Aparell locomotor
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se a parer del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de la columna vertebral i altres processos ossis, musculars i articulars).
  
6. Aparell digestiu
  
Qualsevol procés digestiu que, a parer del tribunal mèdic, dificulte l'exercici del lloc de treball.
  
7. Aparell cardiovascular
  
Hipertensió arterial de qualsevol causa, i les xifres en repòs no hauran d'ultrapassar de 160 mm/Hg en pressió sistòlica i els 90 mm/Hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a parer del tribunal mèdic, que puga limitar l'exercici del lloc de treball.
  
A parer del tribunal, es podrà repetir la prova quan concórreguen circumstàncies que així ho aconsellen.
  
8. Aparell respiratori
  
L'asma bronquial, la broncopatia crònica obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori, que dificulten el desenvolupament del seu treball.
  
9. Sistema nerviós
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
10. Pell i faneres
  
Cicatrius que produesquen limitació funcional i altres processos que dificulten o limiten el desenvolupament de la seua funció.
  
11. Altres processos patològics
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a parer del tribunal mèdic, limite o incapacite per al desenvolupament del seu treball.
  
Annex II
  
Proves psicotècniques
  
El contingut de les proves psicotècniques, d'acord amb allò establert en l'Ordre de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors a mesurar en el procés de selecció.
  
I. Aptituds mentals
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de forma constructiva. Constitueix un valuós índex del nivell ocupacional a què un subjecte pot aspirar, donat que en moltes tasques, hi ha relació positiva entre el nivell de responsabilitat que té assignat i el grau de profunditat amb què han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, donat que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fadiga: és una prova que exigeix una gran concentració i resistència a la monotonia. En conseqüència aquest instrument pot precisar l'aptitud o capacitat per a concentrar-se en tasques la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, poder suportar sense fadiga les vicissituds del tracte amb la gent i les situacions emocionals aclaparadores.
  
Seguretat en ell mateix. Fermesa personal: capacitat pràctica i realista. La confiança en ell mateix i la seua capacitat per a tractar amb les coses és madura i poc ansiosa; és flexible i segura.
  
Desenvolupament de conductes cooperatives: capacitat d'integració en el grup. Grau en què les persones s'ajuden entre elles i es mostren amables i cooperatives amb els companys. Persona adaptable, animosa i interessada pels altres. Bona col·laboradora amb el treball en grup.
  
Autocontrol dels impulsos i les emocions: persona amb molt control de les seues emocions i de la seua conducta general. Acurada i oberta en allò social. Evidencia allò que comunament es coneix com a respecte a u mateix té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta , no inhibida, amb bona capacitat per a aconseguir i mantenir contactes personals.
  
Neutralitat afectiva en l'exercici professional: persona responsable i organitzada, les seues metes es troben dins de la normativa social. Fa allò que socialment és correcte, tot seguint estrictament les normes, fent allò que és acceptat o idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test aptitudinal
  
Puntuacions decils.
  
Nivells uniformes
  
Per al cas de promoció interna
  
Raonament verbal 3'5
  
Rapidesa i precisió perceptiva 3'5
  
Atenció i resistència a la fadiga. 3'5
  
Agilitat mental 3'5
  
Memòria visual 4
  
Per al cas de torn lliure
  
Raonament verbal 4'5
  
Raonament abstracte 4
  
Rapidesa i precisió perceptiva 4
  
Atenció i resistència a la fadiga. 4'5
  
Agilitat mental 4
  
Memòria visual 4'5
  
IV. Característiques de la valoració actitudinal
  
Per a l'avaluació de les proves aptitudinals, són factors preferents a tenir en compte, d'acord amb l'ordre d'importància que tot seguit s'expressa, els següents:
  
1. Autocontrol
  
2. Serenitat
  
3. Capacitat empàtica i maneig de les relacions interpersonals
  
4. Sentit de la disciplina i de l'autoritat
  
5. Desenvolupament de conductes corporatives i capacitat d'integració
  
6. Seguretat i fermesa personal
  
7. Sentit de la iniciativa
  
8. Neutralitat professional
  
9. Qualsevol altres d'anàloga significació als anteriorment referenciats
  
A més a més, s'haurà de realitzar una anàlisi global de l'estructura de la personalitat, i en cas de detectar-se cap anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contractar-se mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte; l'aspirant haurà de superar com a mínim, en el cas dels factors aptitudinals, quatre dels sis factors a mesurar, i en tots els casos haurà de superar el factor d'agilitat mental.
  
Annex III
  
Proves físiques
  
El contingut de les proves físiques, d'acord amb allò establert en l'Ordre de 5 de desembre de 1994, és el següent:
  
Torn lliure i promoció interna
  
- De caràcter obligatori i eliminatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball i el seu contingut i marques mínimes seran, almenys, les següents, segons el quadre d'edats:
  
1. Cursa de resistència 1.000 metres.
  
Fins a 30 anys: Homes, 4'20'' . Dones, 4'50''
  
de 31 a 35 anys: Homes, 4'50''. Dones, 5'20''
  
de 36 a 40 anys: Homes, 5'30''. Dones, 6'00''
  
de 41 a 45 anys: Homes, 1.500 metres. Dones, 1300 metres
  
de 46 a 50 anys: Homes, 1.300 metres. Dones, 1200 metres.
  
més de 50 anys: Homes, 1200 metres. Dones, 1000 metres.
  
2. Salt de llargada amb cursa
  
Fins a 30 anys: Homes, 3'75 metres. Dones 3'10 metres.
  
de 31 a 35 anys: Homes, 3'50 metres .Dones 2'90 metres.
  
de 36 a 40 anys: Homes, 3'25 metres. Dones 2'70 metres.
  
de 41 a 45 anys: Homes, 3'00 metres. Dones 2'50 metres.
  
de 46 a 50 anys: Homes, 2'75 metres Dones 2'30 metres.
  
més de 50 anys: Homes, 2'40 metres. Dones 2'10 metres.
  
3. Natació 50 metres
  
Fins a 30 anys: Homes , 60''. Dones, 1'10''
  
de 31 a 35 anys: Homes, 1'10''. Dones, 1'20''
  
de 36 a 40 anys: Homes, 1'25''. Dones, 1'35''
  
de 41 a 45 anys: Homes, 1'30''. Dones, 1'45''
  
de 46 a 50 anys: Homes, 1'40''. Dones, 1'55''
  
més de 50 anys: Homes, 1'55'' . Dones, 2'10''
  
En cas que siga impossible la realització de la prova de natació, aquesta serà substituïda a instàncies del tribunal, amb comunicació prèvia als aspirants. El tribunal i els seus assessors determinaran, entre les enumerades en l'Ordre de 5 de desembre de 1994, la prova que s'haja de realitzar, així com la seua valoració.
  
4. Prova de resistència abdominal en un temps no superior als 90 segons, que ha de realitzar-se sota les condicions següents:
  
Posició inicial: estès supí (de sobines), amb les mans entrellaçades per darrere del cap i els genolls flexionats a 90º aproximadament.
  
No hi ha cap punt de suport per als peus, ja que açò implicaria la posada en acció del recte anterior de la cuixa i psoes ilíac.
  
En cada repetició, l'aspirant haurà de pujar el tronc fins a la vertical, i mantindre les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.
  
La velocitat d'execució no és important, per la qual cosa el temps serà raonablement ampli, sense excedir en cap cas dels 90''.
  
Dins del temps per a la realització de la prova l'aspirant podrà realitzar breus parades de recuperació.
  
Es comptabilitzaran totes les repeticions correctes efectuades durant els 90'' de la prova.
  
Fins a 30 anys: Homes, 40 abdominals. Dones, 35
  
de 31 a 35 anys: Homes, 35 abdominals. Dones, 30.
  
de 36 a 40 anys: Homes, 30 abdominals. Dones, 25.
  
de 41 a 45 anys: Homes, 25 abdominals. Dones, 20.
  
de 46 a 50 anys: Homes, 20 abdominals. Dones, 15.
  
més de 50 anys: Homes, 15 abdominals. Dones, 12.
  
La qualificació d'aquest exercici serà d'apte o no apte, i hauran de superar com a mínim tres de les proves per a ser declarats aptes. Quedaran exempts de la realització de les proves aquells aspirants que haguessen realitzat amb anterioritat aquestes proves i es trobaren inclosos en el tram d'edat ressenyat per a cada prova.
  
Annex IV
  
Temari
  
Dret Constitucional
  
Tema 1. Organització política de l'Estat Espanyol. Classe i forma de l'Estat. Organització territorial de l'Estat. Relacions entre el Govern i les Corts Generals.
  
Tema 2. La Corona: funcions constitucionals del rei. Successió i regència. La ratificació.
  
Tema 3. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i les llibertats.
  
Tema 5. Les Corts Generals: les Cambres. Composició, atribucions i funcionament. La funció legislativa.
  
Tema 6. El Poder Judicial. Estructura, organització i funcionament dels Tribunals en el Sistema Espanyol.
  
Tema 7. L'organització territorial espanyola. Les comunitats autònomes. Els estatuts d'Autonomia. Òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia.
  
Dret Administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. El Plenari de l'Ajuntament. La Comissió de Govern. Òrgans consultius i participatius: les comissions informatives. Les Juntes de Districte.
  
Tema 11. La Funció Pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les Policies Locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de Règim Disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria, amb especial consideració de la Llei 30/1992, de Règim Jurídic de les Administracions Públiques i del Procediment Administratiu Comú. Fases del procediment. Notificacions i audiències dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans de l'Alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquestos vehicles, requisits, tarifes, competència.
  
Tema 21. Reglamentació en matèria de via pública: revetlles, guals, tendals, instal·lació de taules i cadires, i contenidors, grues i material de construcció. Òrgan competent per a la seua autorització. Sancions.
  
Tema 22. Venda ambulant. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia Local
  
Tema 25. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de les Forces i Cossos. Policia Governativa i Judicial.
  
Tema 26. La Policia Local: conceptes previs. Missions i objectius. Estructura orgànica i funcional.
  
Tema 27. El binomi Policia Local-Ciutadà: conceptes previs, relació, finalitat. Suports ètics. Normes d'actuació.
  
Tema 28. Ordenament legislatiu de la Policia local. Principis bàsics d'actuació. Disposicions comunes estatutàries. Règim disciplinari.
  
Tema 29. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret Penal
  
Tema 31. El Codi Penal. Concepte de delicte i falta. Graus d'execució del delicte. Accions i omissions. Frau i culpa. Autors, còmplices i encobridors.
  
Tema 32. Delictes contra les persones: homicidi, infanticidi, avortament, lesions i disposicions en general.
  
Tema 33. Delictes contra la llibertat sexual: violació i agressions sexuals, exhibicionisme i provocació sexual; estupre, rapte, prostitució.
  
Tema 34. Delictes contra la propietat: robatoris i furts, definició i principals diferències.
  
Tema 35. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.
  
Tema 36. Desobediència i denegació d'auxili; anticipació, prolongació i abandonament de funcions públiques, suborn, malversació de cabals públics.
  
Dret Processal
  
Tema 37. Llei Orgànica del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre a lloc tancat. De la comprovació del delicte i investigació del delinqüent.
  
Tema 40. Presó provisional. Llibertat provisional. La fiança. Recursos contra les resolucions dels jutges d'Instrucció o contra les dels tribunals superiors de Justícia. Revisió. L'embargament.
  
Policia de trànsit i circulació
  
Tema 41. El codi de circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que són constitutives de delicte. Procediment sancionador actualitzat.
  
Tema 43. Normes generals de circulació: assegurança obligatòria. Codi de la Circulació.
  
Tema 44. Nivells sonors permesos en vehicles, així com infracció a aquests. Inspecció tècnica de vehicles. Vehicles especials.
  
Tema 45. La circulació. Òrgans competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat: mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers.
  
Tema 48. El transport escolar. Disposicions legals sobre transport escolar 1983-1987, publicades per la Conselleria d'Obres Públiques, Urbanisme i Transports.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte de l'alcoholèmia. Taxa d'alcoholèmia. Efectes generals de les diferents taxes d'alcoholèmies. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Vial, que comporta l'obligació de la prova.
  
Tema 52. Recopilació legislativa: Reial Decret Legislatiu 3.390/1990, de 2 de març. Text articulat de la Llei sobre el trànsit, circulació de vehicles a motor i seguretat vial.
  
Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en ell mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament (planificar, executar, organitzar, coordinar). Estils de comandament. Aspectes que distingeixen el bon cap. Metodologia del comandament.
  
Tema 55. Presa de decisions. El procés de decisió . Reixa de decisió. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup o part d'aquest, refusa d'acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Tema 59. Tipus d'ordres. Ordre determinant, tipus sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució de les ordres.
  
Tema 60. Qualitats o atributs d'un bon comandament. Com ha d'actuar un bon comandament. Com es fa una amonestació. Com s'entenen les queixes. Mètode dels vuit passos.
  
Annex V
  
Barem per a la valoració dels mèrits, torn de promoció interna
  
1. Titulació acadèmica.
  
Fins a un màxim de 15 punts:
  
Títol de doctor o estudis universitaris de postgrau: 15 punts.
  
Carrera universitària superior: 14 punts
  
Carrera de grau mitjà o diplomat: 9 punts.
  
Primer cicle de carrera superior:8 punts.
  
Selectiu: 5 punts.
  
Accés Universitat: 4 punts.
  
BUP, Batxiller Superior o FP-2: 4 punts.
  
Diplomat superior Criminologia: 6 punts.
  
Títol de Criminologia ( 3 anys: 5 punts.
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a universitat només se'n computarà una d'elles. Només es tindran en compte els títols no exigits per a poder concursar.
  
2. Antiguitat
  
Per cada any d'antiguitat en les distintes escales i categories dels Cossos de Policia Local: 1 punt per any complet, fins a un màxim de 10 punts per categoria.
  
Per cada any d'antiguitat prestat en qualsevol Administració Pública: 0'50 punts per any complet, fins a un màxim de 10 punts.
  
3. Altres mèrits
  
Fins a un màxim de quinze punts.
  
Coneixement d'un idioma comunitari, acreditat documentalment, mitjançant una certificació expedida per un centre oficialment reconegut, màxim 2 punts.
  
Per realització de cursos organitzats pel Ministeri de l'Interior, el IVSP o organismes anàlegs o escoles de policia de les corporacions locals i reconegudes pel IVSP, ajustats al barem següent:
  
de 20 a 50 hores d'assistència: 0'5 punts.
  
de 51 a 100 hores d'assistència: 1 punts.
  
de 101 a 150 hores d'assistència: 2 punts.
  
de 151 a 200 hores d'assistència: 3 punts.
  
de 201 a 250 hores d'assistència: 3'5 punts.
  
de més de 250 hores d'assistència: 4 punts.
  
La puntuació dels cursos vindrà donada per la suma del còmput d'hores d'assistència o aprofitament dels cursos. El mateix tractament tindrà en el cas d'haver impartit hores com a professor. Alhora, es valoraran els coneixements en administració i gestió de recursos humans i informàtica. De la mateixa forma, es valorarà el coneixement d'altres idiomes comunitaris no valorats amb anterioritat, així com títols de socorrista aquàtic, primers auxilis, curs de submarinisme, arts marcials, defensa personal, degudament acreditats, que el Tribunal qualificador considere. La puntuació màxima no podrà superar els dos punts.
  
4. Entrevista personal
  
Es realitzarà davant del Tribunal qualificador, i es valorarà fins a un màxim de quatre punts amb el contingut i la puntuació que s'assenyala.
  
Coneixement del terme municipal, carrers, organització i administració municipal, 3 punts.
  
Aptitud, eficàcia, iniciativa i experiència professional del concursant en activitats anteriors, fins a un màxim d'1 punt.
  
No seran citats a l'entrevista aquells aspirants la puntuació dels quals sumats els mèrits amb el màxim possible de l'entrevista no assolisquen com a mínim els 8 punts.
  
Pilar de la Horadada, 17 de juliol de 1998.- L'alcalde-president: Ignacio Ramos García.
  
c) NOMENAMENTS, CESSAMENTS,
  
SITUACIONS I INCIDÈNCIES
  
3. Entitats i empreses de la Generalitat Valenciana
  
Valenciana d'Aprofitament Energètic
  
de Residus, SA.